b'\n_START_ARTICLE_\nSeverni Delta Akvaridi\n_START_SECTION_\nZgodovina\n_START_PARAGRAPH_\nPrvi\xc4\x8d so opazili aktivnost podro\xc4\x8dja, kjer se pojavljajo Delta Akvaridi v letu 1870. G. L. Tupman je takrat opazil 65 meteorjev v \xc4\x8dasu med 27. julijem in 6. avgustom. V tem \xc4\x8dasu se je premaknil tudi radiant. Prepri\xc4\x8dan je bil, da opazuje samostojeno vejo Delta Akvaridov, \xc4\x8deprav je bil v resnici radiant kombinacija severnih in ju\xc5\xbenih Delta Akvaridov. Pozneje je podro\xc4\x8dje radianta opazoval tudi W. F. Denning. Severni Delta Akvaridi niso bili uradno odkriti do 50-tih let prej\xc5\xa1njega stoletja. V glavnem so opazovali ju\xc5\xbeno vejo Delta Akvaridov._NEWLINE__NEWLINE_Prva radijska opazovanja Delta Akvaridov so opravili v letu 1949, ko je kanadski astronom D. W. R. McKinley opazil obe veji Delta Akvaridov. Leta 1954 je v reviji Astrophysical Journal objavil podatke o obstoju dveh vej Delta Akvaridov.\n_START_SECTION_\nOpazovanje\n_START_PARAGRAPH_\nSeverni Delta Akvaridi so \xc5\xa1ibkej\xc5\xa1i kot Ju\xc5\xbeni Delta Akvaridi. Ob vrhu dose\xc5\xbeejo okoli 10 utrinkov na uro. Roj je la\xc5\xbeje opazovati na ju\xc5\xbeni polobli, ker je radiant vi\xc5\xa1je na nebu.'